Fumado en Arjentinia

Fumado en Arjentinia konsumas 15 procento dil toto di tabako en Amerika. Ye la 20ma yarcento, la guvernerio promocis ekonomia developo en la norda parti dil lando, doninte centra rolo al tabako. Ula nova guverneria agenteyo laboris en la kultivado, manipulado, e komercado dil tabako. Malgre ke, tabako fabrikerii esis komence en Buenos Aires, oli lente extensis sur norda regioni. Ye la yardeko di 1960, Arjentinia atingis adequata produktado di tabako. Ye la yardeko di 1970, olua yara produktado ecesis 60,000 tuni, havinte un triimo exportacita. Arjentinia esis la triesma manufakturo di tabako totmonde. 

Existas multe fumada restriktadi, e ula ministeria kampanio kontre la fumado di tabako e reklami. De-kande ye la 1ma di junio, 2011 ula edikto en Arjentinia interdiktas la fumado en laboreyi, publika interna arei, skoli, hospitali, muzei, biblioteki, teatri, e publika transporto.

En 2006, la kontado dil uzo di tabako esis 32 procento (35 procento inter viri e 29 procento inter mulieri). Tabako kauzas 40,000 morti yare. La kuracilo di morbi pro fumado kustas 6020 milioni di Arjentiniana pesos ($1324 milioni di Usona dolari) yare. 

 Referi 

Ione D. Wright and Lisa M. Nekhom, Historical dictionary of Argentina (Scarecrow Press, 1978) pp. 938-939.
(in Spanish) National Law Nº26,687 - Article 23 

Patricio V. Marquez, et al. Argentina : Overview of Tobacco Use, Tobacco Control Legislation, and Taxation (English) (2019) p. 7.

(in Spanish) Ministry of Health. National Program on Tobacco Control Archived 2006-06-23 at the Wayback Machine